[pic] | KOMISIJA EVROPSKIH SKUPNOSTI |

Bruselj, 12.9.2006

SEC(2006) 1117

DELOVNI DOKUMENT SLUŽB KOMISIJE

Spremljevalni dokument k Predlog DIREKTIVA EVROPSKEGA PARLAMENTA IN SVETA o spremembi Direktive Sveta 92/49/EGS in direktiv 2002/83/ES, 2004/39/ES, 2005/68/ES in 2006/48/ES glede postopkovnih pravil in ocenjevalnih meril za oceno varnega in skrbnega poslovanja pri pridobitvah in zvišanju imetništva delnic v finančnem sektorju Povzetek ocene učinka {COM(2006) 507 konč.}{SEC(2006) 1118}

Povzetek ocene učinka PREDLOG ZA REVIZIJO NADZORNE OCENE PRIDOBITVE KVALIFICIRANEGA DELEžA V BANčNIŠTVU IN ZAVAROVALNIšTVU TER SEKTORJU VREDNOSTNIH PAPIRJEV [1]

Ocena učinka je potekala v okviru revizije nadzornega postopka odobritve za večje poslovne deleže v bančništvu in zavarovalništvu ter sektorju vrednostnih papirjev. Več udeležencev na trgu in držav članic je ugotovilo, da sedanja pravila ne vsebujejo podrobnih meril in postopkov za nadzornike, ki takšne pridobitve ocenijo in odobrijo, kar daje pristojnim organom precejšnjo svobodo pri sprejemanju, odvračanju ali zavrnitvi predlagane pridobitve. Te pomanjkljivosti so omogočile nedosledno prakso različnih nadzornih organov. Pri oceni učinka se je preverilo, kako bi se te razmere lahko obravnavale in izboljšale.

V okviru predstavitve ozadja trenutnih trendov po čezmejnem povezovanju je ocena učinka pojasnila, kako je nadzorni postopek odobritve v praksi postavljal morebitne ovire takšnemu povezovanju; zloraba veljavnih določb lahko celo prepreči drugače gospodarsko zaželene združitve ali pridobitve.

Če se finančna institucija odloči, da bo pridobila kvalificirani poslovni delež v instituciji s sedežem v drugi državi članici, mora predlagani pridobitelj o tem obvestiti nadzornika ciljne institucije. Za primere, ko nadzorni organ ciljne institucije oceni „ustreznost“ (uporablja se v bančništvu in sektorju vrednostnih papirjev) ali „usposobljenost“ (v zavarovalništvu) predlaganega pridobitelja, „da se zagotovi varno in skrbno upravljanje“ zadevne ciljne institucije, zdajšnji okvir nima izdelanih meril, po katerih bi bilo treba oceniti pridobitev. Zato ostaja preveč prostora za različne razlage ciljnih nadzornikov, posledica pa je premajhna pravna varnost za udeležence na trgu.

Cilj Komisije je zagotoviti, da bodo finančne institucije, ki želijo stopiti na trge v EU, lahko izvajale svoje strategije, ne da bi jim bilo treba premagovati neupravičene ovire. Ocena učinka podrobno opisuje težave v zvezi z veljavnimi pravili in predstavlja seznam več nezakonodajnih in zakonodajnih orodij, ki bi se lahko uporabila za odpravo teh pomanjkljivosti.

Sprejet je bil sklep, da je najboljša politična možnost sprememba veljavnih direktiv s ciljnimi spremembami v trenutnem okviru. V njej so predstavljeni tudi glavni elementi osnutka predloga Komisije za direktivo o spremembi, skupaj z oddelkom o spremljanju in vrednotenju teh sprememb.

[1] Člen 19 Direktive 2006/48/ES o začetku opravljanja in opravljanju dejavnosti kreditnih institucij, člen 15 Direktive 2002/83/ES z dne 5. novembra 2002 o življenjskem zavarovanju in Direktive 92/49/EGS z dne 18. junija 1992 (tretja direktiva o premoženjskem zavarovanju), členi 19–23 Direktive 2005/68/ES z dne 16. novembra 2005 o pozavarovanju in člen 10 Direktive 2004/39/ES z dne 21. aprila 2004 o trgih finančnih instrumentov.